Komisijos reglamentas (EB) Nr. 45/1999
1999 m. sausio 11 d.
iš dalies keičiantis Tarybos direktyvą 70/524/EEB dėl pašarų priedų dėl leidimų naudoti kokcidiostatams bei kitoms vaistinėms medžiagoms priskiriamiems priedams panaikinimu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Reglamentu (EB) Nr. 2821/98 [2], ypač į jo 9g straipsnio 3 dalies a punktą,
kadangi iki 1998 m. sausio 1 d. į Direktyvos 70/524/EEB I priedą įtrauktus kokcidiostatus ir kitas vaistines medžiagas nuo 1998 m. balandžio 1 d. laikinai leidžiama naudoti ir jos perkeltos į B priedo I skyrių siekiant iš naujo įvertinti kaip priedus, susietus su asmeniu, atsakingu už jų išleidimą į rinką;
kadangi Komisija privalo panaikinti laikinus leidimus tiems kokcidiostatams bei kitoms vaistinėms medžiagoms, dėl kurių iki 1998 m. spalio 1 d. už dokumentus, kurių pagrindu buvo suteiktas ankstesnis leidimas, atsakingas asmuo arba jo pasekėjas ar pasekėjai nepateikė Komisijai per valstybę narę, veikiančią kaip pranešėjas, naujos paraiškos ir monografijos bei identifikavimo pažymos;
kadangi Komisija negavo paraiškų dėl arprinocido, dinitolmido ir ipronidazolio; kadangi Direktyvos 70/524/EEB reikalavimų nesilaikoma ir minėtiems priedams išduotus leidimus reikėtų panaikinti, o jų įrašus išbraukti iš tos direktyvos B priedo I skyriaus;
kadangi šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Toliau išvardytų kokcidiostatams bei kitoms vaistinėms medžiagoms priskiriamų medžiagų įrašai Direktyvos 70/524/EEB B priedo I skyriuje išbraukiami:
- arprinocidas,
- dinitolmidas,
- ipronidazolis.
2 straipsnis
Šis reglamentas įsigalioja 1999 m. rugsėjo 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. sausio 11 d.